Diari Oficial de la Generalitat Valenciana


Sumari del DOGV 3749, del 15-05-2000 (2000/3769)

ORDRE de 4 de maig de 2000, de la Conselleria de Cultura, Educació i Ciència, per la qual s'obri un nou termini per a sol·licitar ajudes per al foment i suport d'activitats culturals organitzades amb motiu de festes populars, convocades a través de l'Ordre de 14 de febrer de 2000.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3749

Data del DOGV
:   15-05-2000

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2000/3769


Data del document
:   04-05-2000

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

 Descriptors 

:   * suport econòmic
    * cultura popular
    * ajuda pública
    * manifestació cultural

ORDRE de 4 de maig de 2000, de la Conselleria de Cultura, Educació i Ciència, per la qual s'obri un nou termini per a sol·licitar ajudes per al foment i suport d'activitats culturals organitzades amb motiu de festes populars, convocades a través de l'Ordre de 14 de febrer de 2000. [2000/X3769]
  
El Diari Oficial de la Generalitat Valenciana del passat 6 de març inseria la publicació de l'Ordre de 14 de febrer de 2000, de la Conselleria de Cultura, Educació i Ciència, per la qual es convocaven ajudes per al foment i suport d'activitats culturals organitzades amb motiu de festes populars.
  
Atés que el termini d'un mes habilitat per a la presentació de sol·licituds va acabar el passat 6 d'abril de 2000, i que eixe període de temps va coincidir amb la dissolució i creació de les comissions de festes, es considera convenient, d'acord amb les peticions dels màxims òrgans representatius de les comissions de festes de la Comunitat Valenciana, facilitar la concurrència a la convocatòria del major nombre possible de comissions.
  
En virtut de tot això, i fent ús de les atribucions concedides per l'article 35 de la Llei 5/1983, de 30 de desembre, de Govern Valencià,
  
ORDENE
  
Únic
  
Obrir un nou període de presentació de sol·licituds per a prendre part en la convocatòria d'ajudes per al foment i suport d'activitats culturals organitzades amb motiu de festes populars, establida en l'Ordre de la Conselleria de Cultura, Educació i Ciència, de 14 de febrer de 2000 (DOGV núm. 3.702, de 6 de març), de 15 dies hàbils comptats des de l'endemà de la publicació de l'ordre en el Diari Oficial de la Generalitat Valenciana.
  
DISPOSICIONS FINALS
  
Primera
  
S'autoritza la Direcció General de Promoció Cultural i Patrimoni Artístic perquè, en l'àmbit de les seues competències, adopte les mesures necessàries per al desplegament i l'execució d'esta ordre.
  
Segona
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament recurs de reposició, o directament recurs contenciós administratiu en els terminis i davant dels òrgans indicats a continuació:
  
a) El recurs de reposició haurà d'interposar-se davant del conseller de Cultura, Educació i Ciència, en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació.
  
València, 4 de maig de 2000
  
El conseller de Cultura, Educació i Ciència,